KOMMISSIONENS BESLUTNING
af 29. november 2004
om ændring af beslutning 2002/887/EF om bemyndigelse til at undtage naturligt eller kunstigt væksthæmmede planter af Chamaecyparis Spach, Juniperus L. og Pinus L. med oprindelse i Japan fra visse bestemmelser i Rådets direktiv 2000/29/EF
(meddelt under nummer K(2004) 4441)
(2004/826/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1,
under henvisning til anmodning fra Det Forenede Kongerige, og
ud fra følgende betragtninger:
(1)
Kommissionens beslutning 2002/887/EF (2) bemyndiger medlemsstaterne til at indrømme undtagelser fra visse bestemmelser i direktiv 2000/29/EF for naturligt eller kunstigt væksthæmmede planter af Chamaecyparis Spach, Juniperus L. og Pinus L. med oprindelse i Japan for begrænsede perioder og på særlige betingelser.
(2)
Da de forhold, der gør bemyndigelsen berettiget, ikke har ændret sig, og der ikke er fremkommet nye oplysninger, som giver anledning til at revidere de særlige betingelser, bør bemyndigelsens gyldighed forlænges.
(3)
Beslutning 2002/887/EF bør derfor ændres i overensstemmelse hermed.
(4)
De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -
VEDTAGET FØLGENDE BESLUTNING:
Artikel 1
I beslutning 2002/887/EF foretages følgende ændringer:
1)
I artikel 2, stk. 1 og stk. 2, ændres »den 1. august 2003 og den 1. august 2004« til »den 1. august 2005 og den 1. august 2006«.
2)
Tabellen i artikel 4 affattes således:
»Plante
Periode
Chamaecyparis:
1.1.2005 til 31.12.2006
Juniperus:
15.11.2004 til 31.3.2005 og 1.11.2005 til 31.3.2006
Pinus:
1.1.2005 til 31.12.2006«
Artikel 2
Denne beslutning er rettet til medlemsstaterne.
Udfærdiget i Bruxelles, den 29. november 2004.